હેમાના ભાઈ દીપકપ્રસાદ અને ઘરના લોકોએ ખાતરીથી આક્ષેપ કર્યા કે, ચિંતને જ ભરણપોષણ અને ઘરેલુ હિંસાના કેસથી બચવા હેમાની હત્યા કરાવી છે. ૧૯ ડિસેમ્બર, ૨૦૧૫ના રોજ હેમા ઉપાધ્યાયના પતિ ચિંતન ઉપાધ્યાયની પત્ની તથા તેના વકીલની હત્યાના આરોપસર ધરપકડ કરી લીધી. પોલીસે પોતાની થિયરી મુજબ પકડાયેલા ચારેય ગુનેગારો અને ચિંતનની સામસામ બેસાડીને ઘનિષ્ઠ પૂછપરછ કરી છે, પરંતુ કોઈએ ગુનાની કબૂલાત કરી નથી. ચારેય આરોપી એક જ રટણ કરે છે કે, વિદ્યાધરને ત્યાં કામ કરતા હોવાથી એ લોકો પોલીસના સકંજામાં સપડાઈ ગયા છે. ૨૮ ડિસેમ્બર, ૨૦૧૫ના રોજ ચારેય આરોપીના પોલીસ રિમાન્ડ પૂરા થતાં તેમને જ્યુડિશિયલ કસ્ટડીમાં મોકલવામાં આવ્યા છે.